[{"text_idx": "#000003", "text": "Jazzkaar toob esinema 197 artisti"}, {"text_idx": "#000004", "text": "Reedel algav Tallinna rahvusvaheline festival Jazzkaar leiab aset 22. aprillist 1. maini Telliskivi Loomelinnakus ning 13 paigas u\u0308le Eesti. Sel aastal 27. korda toimuv festival toob esinema 197 artisti 17 riigist."}, {"text_idx": "#000005", "text": "Jazzkaare juhi Anne Ermi so\u0303nul on festival suurim kui kunagi varem, u\u0308les astub senisest rohkem eesti artiste, nende seas nii tuntud nimesid kui ka noori tegijaid, vahendas \"Aktuaalne kaamera\"."}, {"text_idx": "#000006", "text": "\"Ta\u0308nu EMTA dz\u030ca\u0308ssiosakonnale on meil to\u0303epoolest va\u0308ga sa\u0308ravad noored artistid nagu Kirke Karja, Aleksander Paal ja Mai Agan ja palju palju teisi, ning to\u0303epoolest nad astuvad kannule Jaak Sooa\u0308a\u0308rele ja teistele. Konkurents on tekkinud ja see on va\u0308ga hea, tuleb uusi lugusid, neli uut plaati saab esitletud Jazzkaarel, nii et uut ja va\u0308rsket on ha\u0308sti palju,\" u\u0308tles festivali direktor ja kunstiline juht Anne Erm."}, {"text_idx": "#000008", "text": "Jazzkaare ko\u0303ige salapa\u0308rasem esineja on saksa pianist Lambert, kes ise varjab oma na\u0308gu Sitsiilia maski taha. Tema 2015. aastal ilmunud teine album \"Stay In The Dark\" on salvestatud ta\u0308ielikus pimeduses."}, {"text_idx": "#000009", "text": "Efektsete live-ettekannete huvilistele pakub etenduse klahvpillima\u0308ngija, helilooja, DJ ja produtsendina u\u0308le maailma tuntud Mark de Clive-Lowe, kelle moodsa ba\u0308ndi CHURCH ku\u0308lalissolistina teeb kaasa UK neo-soul lauljatar Tawiah."}, {"text_idx": "#000012", "text": "Pu\u0308hapa\u0308eval, 24. aprillil on Jazzkaarel tasuta kontsertide pa\u0308ev, mis algab varahommikul kell 8 traditsioonilise linnulauluekskursiooniga. Pa\u0308eva vo\u0303tab o\u0303htul kell 7 kokku Marten Kuninga kummardus David Bowie-le."}, {"text_idx": "#000013", "text": "Aastast 2007 annab Jazzkaar koos oma kuldsponsoriga va\u0308lja jazziauhinda, mille pa\u0308lvib oma kolme viimase aasta loomingu ja kontserttegevusega ko\u0303ige rohkem silma paistnud jazzmuusik. Sel aastal astuvad 29. aprillil suurel galakontserdil Jazziauhinnad 10 u\u0308les ko\u0303ik senised vo\u0303itjad. Seekordsed jazziauhinnad kuulutatakse va\u0308lja 27. aprillil."}, {"text_idx": "#000015", "text": "Improviseeriv ja pidevalt arenev nagu jazz ise, ei pu\u0308si ka festival kinni kontserdisaalides ja lavalaudadel. Linnaruumiprojekti raames vo\u0303ib jazziga kohtuda trammis, rongis, raamatupoes vo\u0303i lihtsalt ta\u0308navanurgal. Seda nii Tallinnas, Tartus, Pa\u0308rnus kui ka Viljandis."}, {"text_idx": "#000016", "text": "Jazzkaare produtsent: toome tahetud artistid va\u0308iksesse Eestisse"}, {"text_idx": "#000017", "text": "Jazzkaar algab tasuta kontsertide pa\u0308evaga Telliskivi loomelinnakus"}, {"text_idx": "#000019", "text": "Klassikaraadio su\u0308giskavas annavad tooni kontserdiu\u0308lekanded ja kultuurisaated"}, {"text_idx": "#000028", "text": "Klassikaraadio salvestas Noe\u0308pi muusikatunni Metsku\u0308la Algkoolis"}, {"text_idx": "#000032", "text": "Arvustus. \"Tume paradiis\": pidu peo pa\u0308rast"}, {"text_idx": "#000034", "text": "Endla teater kuulutas va\u0308lja uue teatrijuhi konkursi"}, {"text_idx": "#000042", "text": "Edetabel. Aasta parimad albumid 2022"}, {"text_idx": "#000043", "text": "Aasta parimad albumid 2022. Isiklikud edetabelid"}, {"text_idx": "#000049", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]